સદીઓ પહેલાનું ભારત, પ્રદૂષિત થયેલું ભારત અને હરિયાળુ ભારત કેવી રીતે બનાવી શકાય એ ત્રણેય તબક્કાને પ્રદર્શિત કરતાં વિવિધ શિલ્પો ઊનમાંથી અંકોડીથી ગૂંથીને અમદાવાદથી આણંદ અને વડોદરા દરરોજ ટ્રેનમાં મુસાફરી કરતી મહિલાઓ દ્વારા તૈયાર કરવામાં આવ્યા હતા. એટલું જ નહીં ‘ગો ગ્રીન સેવ અર્થ થીમ’ પર ઊનમાંથી વિવિધ પ્રકારના શિલ્પો તૈયાર કરીને ત્રીજો ગિનીસ બુક ઓફ વર્લ્ડ રેકર્ડ બનાવ્યો છે. મધર ઇન્ડિયા ક્રોશેટ ક્વીન્સ-એમઆઇસીક્યૂ સાથે જોડાયેલી મહિલાઓ દ્વારા મુસાફરી દરમ્યાન સમયનો સદ્દઉપયોગ કરતાં અંકોડીથી ઊનનું ગૂંથણકામ શરૂ કર્યુ અને ઊનમાંથી વિવિધ વસ્તુઓ બનાવીને ત્રણ ગિનીસ બુક ઓફ વર્લ્ડ રેકર્ડ બનાવ્યા છે.